A Bizottság 908/2000/EK rendelete

(2000. május 2.)

a halászati és az akvakultúraágazatban a tagállamok által a termelői szervezeteknek nyújtott támogatás kiszámítására vonatkozó részletes szabályok megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a halászati ágazatnak nyújtott közösségi strukturális támogatásra vonatkozó részletes szabályok és intézkedések megállapításáról szóló, 1999. december 17-i 2792/1999/EK tanácsi rendeletre [1] és különösen annak 15. cikk (4) bekezdésére,

mivel:

(1) A 2792/1999/EK rendelet 15. cikkének (1) bekezdése általános feltételeket állapít meg a tagállamok által a legutóbb a 3318/94/EK rendelettel [2] módosított, a halászati és akvakultúra-termékek piacának közös szervezéséről szóló, 1992. december 17-i 3759/92/EGK tanácsi rendelet [3] 4. cikke, és adott esetben kifejezetten a 7a. cikk alapján elismert termelői szervezetek részére biztosított támogatás odaítélésére és finanszírozására vonatkozóan.

(2) Annak biztosítására, hogy ezekeknek a támogatásoknak az odaítélése és finanszírozása azonos feltételek mellett történjen részletes szabályokat kell megállapítani a termelői szervezetek által értékesített termékek értékének és az ilyen szervezetek igazgatási költségeinek kiszámítására vonatkozóan, amelyet a számviteli bizonylatok alapján kell elvégezni. Tekintettel azonban arra, hogy egyes esetekben nehéz az ilyen dokumentumokat beszerezni, alternatív megoldásként egy átalányszámítási módszer alkalmazását kell lehetővé tenni.

(3) A támogatást, amelyre a termelői szervezetek társulása jogosult lehet, egy legnagyobb teljes összegre kell korlátozni, feltéve, hogy az egyes tagszervezetek megfelelnek az alapítási és a működési támogatás igényléséhez szükséges követelményeinek.

(4) Részletes szabályokat kell megállapítani a minőségjavítási tervnek a termelői szervezet által történő végrehajtásához kapcsolódó kiadások meghatározására.

(5) Részletes szabályokat kell megállapítani, amelyek a tagállamok által 2000. január 1-je előtt nyújtott támogatásokra irányuló közösségi hozzájárulás visszatérítésére irányadóak, de amely támogatások esetében a visszatérítés ezen időpont előtt nem képezte közösségi határozat tárgyát.

(6) Az e rendeletben előírt intézkedések összhangban vannak a Halászati és Akvakultúraágazati Irányítóbizottság véleményével,

ELFOGADTA EZT A RENDELETET:

1. cikk

Ez a rendelet részletes szabályokat állapít meg a 2792/1999/EK rendelet 15. cikke (1) bekezdésének a) és b) pontja alapján a halászati és akvakultúraágazatban a termelői szervezetek számára nyújtott támogatásra vonatkozóan.

2. cikk

(1) A tagok, akiknek a termelése a 2792/1999/EK rendelet 15. cikke (1) bekezdésének a) pontja alkalmazásában figyelembe vehető, a következők:

a) azok a termelők, akik a szervezet elismerésekor a szervezet tagjai voltak, és akik tagok maradtak abban az évben, amelyre a támogatási kérelem vonatkozik;

b) azok a termelők, akik a szervezethez annak elismerése után csatlakoztak, és akik tagok voltak annak az évnek az utolsó kilenc hónapjában, amelyre a támogatási kérelem vonatkozik.

(2) A 2792/1999/EK rendelet 15. cikke (1) bekezdésének a) pontja alapján a termelői szervezetek társulása részére legfeljebb 180000 EUR támogatás nyújtható.

3. cikk

(1) A 2792/1999/EK rendelet 15. cikke (1) bekezdése a) pontjának i. alpontjában meghatározott támogatás kiszámításához a termelői szervezet által értékesített termelés értékét átalányalapon kell megállapítani az egyes évekre vonatkozóan, a szervezet egyes termékeire nézve, a következő módszerrel:

a) a nettó 100 kg-ban kifejezett, a tagok által a támogatási kérelem évét megelőző három naptári év alatt értékesített súlyozott átlagtermelést

megszorozzák

b) az e termelők által ugyanezen időszak alatt elért, nettó 100 kg-ra számított súlyozott termelői átlagárral.

(2) Az (1) bekezdés a) pontjában említett átlagtermelés kiszámítása érdekében a tagok által az a) pontban említett három év során évente értékesített termelést a következők szerint kell meghatározni:

a) a rendelkezésre álló kereskedelmi és számviteli bizonylatok alapján,

vagy azok hiányában

b) a tagállam illetékes hatóságai általi átalányértékelés útján, az érintett termelés típusától függően előre meghatározott paraméterek alapján.

(3) Az (1) bekezdés b) pontjában említett átlagár kiszámításához a tagállam illetékes szervei megállapítják a termelők által a fent említett három évre külön-külön elért átlagárat:

a) a rendelkezésre álló kereskedelmi és számviteli bizonylatok alapján,

vagy azok hiányában

b) a kérdéses termelői szervezet tevékenységi területének fő piacán jelen lévő minden termék éves átlagárának kiszámítása által.

4. cikk

(1) A 2792/1999/EK rendelet 15. cikk (1) bekezdés a) pontjának ii. alpontja értelmében az igazgatási kiadások a termelői szervezet által az alapítás és a működés során ténylegesen kifizetett kiadások, amelyek a következő rovatokba tartoznak:

a) a szervezet alapítására irányuló előkészítő munkával, valamint az alapító okirat és az alapszabályzat kidolgozásával vagy módosításával kapcsolatos kiadások;

b) a 3759/92/EGK rendelet 4. cikk (1) bekezdésében említett szabályoknak való megfelelés ellenőrzésével kapcsolatos kiadások;

c) személyzeti kiadások (bérek és fizetések, képzési kiadások, társadalombiztosítási járulékok és megbízási kiadások), valamint a műszaki szolgálatokért és tanácsadásért felszámított díjak;

d) a levelezéssel és telekommunikációval kapcsolatos kiadások;

e) az irodai berendezésekkel és az ilyen berendezések értékcsökkenéssel vagy bérletével kapcsolatos kiadások;

f) a szervezet személyzetének rendelkezésére álló közlekedési eszközökkel kapcsolatos kiadások;

g) bérleti díjak, vagy vásárlás esetén a ténylegesen kifizetett kamatkiadások, valamint egyéb, a termelői szervezet ügyviteli működése érdekében használt helyiségekkel kapcsolatos kiadások és díjak;

h) a személyzet közlekedésével, valamint az irodaépülettel és annak berendezésével kapcsolatos biztosítási kiadások.

(2) A termelői szervezetnek lehetősége van arra, hogy ezeket a kiadásokat elossza azokra az évekre, amelyekben a támogatást nyújtják.

(3) Az (1) bekezdésben meghatározottak szerinti igazgatási kiadások összegét a kereskedelmi és számviteli bizonylatok alapján kell megállapítani.

5. cikk

(1) A 2792/1999/EK rendelet 15. cikke (1) bekezdésének b) pontjában említett kiadások a termelői szervezet által a 3759/92/EGK rendelet 7a. cikkének értelmében jóváhagyott minőségjavítási terv kidolgozásáért és végrehajtásáért ténylegesen kifizetett összegek, amelyek a következő rovatokba tartoznak:

a) az előzetes tanulmányokkal, valamint a terv kidolgozásával és módosításával kapcsolatos kiadások;

b) az ennek a rendeletnek a 4. cikke (1) bekezdésének c), d) és e) pontjában említett kiadások;

c) a tagoknak a minőségjavítással összefüggő technikai eszközökről és szakismeretekről való tájékoztatására vonatkozó intézkedésekkel kapcsolatos kiadások;

d) a szervezet által a minőségjavítási terv alkalmazása érdekében elfogadott intézkedéseknek való megfelelés ellenőrzésére szolgáló rendszer felállításával és alkalmazásával kapcsolatos kiadások.

(2) A termelői szervezetnek lehetősége van arra, hogy ezeket a kiadásokat elossza azokra az évekre, amelyekben a támogatást nyújtják.

(3) Az (1) bekezdésben meghatározottak szerinti igazgatási kiadások összegét azon kereskedelmi és számviteli bizonylatok alapján kell megállapítani, amelyek egyértelműen bizonyítják, hogy a kiadások a terv végrehajtásához kapcsolódnak.

6. cikk

2000. január 1-jétől a következő rendelkezések hatályukat vesztik:

- az 1452/83/EGK [4], a 671/84/EGK [5] és a 2374/96/EK [6] rendelet,

- a 2636/95/EK rendelet [7] 1. cikkének második francia bekezdése, valamint 6. és 7. cikke.

továbbra is alkalmazni kell azokra a támogatásokra, amelyek odaítéléséről a tagállamok 2000. január 1-je előtt határoztak a 3759/92/EGK rendelet 7. és 7b. cikke alapján.

Az e cikk második bekezdésében említett támogatás esetében, ha a közösségi hozzájárulás kifizetésére irányuló kérelem 2000. január 1-je előtt nem képezte bizottsági határozat tárgyát, visszatérítést kell fizetni a strukturális alapok programjának összefüggésében az érintett tagállam részére a 2000-től 2006-ig tartó időszakra tekintettel.

7. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 2000. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. május 2-án.

a Bizottság részéről

Franz Fischler

a Bizottság tagja

[1] HL L 337., 1999.12.30., 10. o.

[2] HL L 350., 1994.12.31., 15. o.

[3] HL L 388., 1992.12.31., 1. o.

[4] HL L 149., 1983.6.7., 5. o.

[5] HL L 73., 1984.3.16., 28. o.

[6] HL L 325., 1996.12.14., 1. o.

[7] HL L 271., 1995.11.14., 8. o.

--------------------------------------------------